Rosea crux
Rosea Crux est symbolum plerumque Christiano Rosenkreuz, Kabalistae et alchemistae semimythico et Ordinis Rosicrucianae conditori tributum. Quae dicitur esse crux, media parte rosa alba posita et doctrinam traditionis intra dogmata Christiana formatam repraesentat: Quid opinamini, homines amantes, et quomodo affici videmini, quia nunc intellegitis et cognitum habetis, nos agnoscere Christum vere et sincere profiteri, papam damnare, nos ad philosophiam veram addicere, vitam Christianam agere, multosque alios in nostrum fraternitatem quotidie invocare, precari, invitare, quibus eadem lux Dei similiter apparet? Huic notioni apud varios fontes sunt variae significationes. Nonnulli greges, sicut Antiquus Mysticusque Ordo Rosae Crucis, ex conspectu non sectariano vel non religioso, subiciunt crucem roseam antecedere Christianitatem, ubi "crux corpus humanum, et rosa conscientiam hominis quae explicatur repraesentat." Sodalitas Rosicruciana et coniuncti rosicrucianistarum greges, cosmotheoriam Christianitatis Esotericae promulgantes, habent Fraternitatem Rosicrucianum saeculo quarto decimo ineunte, aut inter saecula tredecimum et quartum decimum condidisse, ut Collegium Invisibile sapientium mysticorum, a quadam entitate evolutissima cui nomen proprium per symbola intellectum erat Christianus Rosenkreuz ut "novum pararet religionis Christianae statum adhiberi per aetatem venturam quae nunc adest, nam ut mundus homoque evolvuntur, tam etiam mutanda est religio."